open-index/open-wikipedia-markdown huggingface dataset:
Ջեյմս Գարֆիլդ

**Ջեյմս Աբրամ Գարֆիլդ** (անգլ.՝James Abram Garfield, ), եղել է Միացյալ Նահանգների 20-րդ նախագահը, 1881 թվականի մարտի 4-ից մինչև իր մահը։ Կառավարել է ընդամենը վեց ու կես ամիս, սեպտեմբերի 19-ին նրան սպանում են։ Նա Կոնգրեսի առաջին գործող անդամն էր, ով ընտրվել էր որպես նախագահ։

Գարֆիլդը քաղաքականություն մտավ որպես հանրապետական 1857 թվականին։ Նա եղել է Օհայո նահանգի Սենատի անդամ ՝ 1859 թվականից մինչև 1861 թվականը։ Գարֆիլդը հակադրվեց Կոնֆեդերացիայի անջատմանը, ծառայեց որպես Միավորված բանակի գլխավոր գեներալ ամերիկյան քաղաքացիական պատերազմի տարիներին և կռվեց Միջին Կրեկի, Շիլոհի և Չիկամաուգայի մարտերում։ Նա առաջին անգամ ընտրվել է Կոնգրես 1862 թվականին ՝ Օհայոյի 19-րդ շրջանին։ Քաղաքացիական պատերազմից հետո Գարֆիլդը արդեն ձեռք էր բերել համբավ որպես հմուտ հռետոր։ Գարֆիլդը սկզբում համաձայնեց արմատական հանրապետական տեսակետների հետ կապված Վերակառուցման վերաբերյալ, բայց ավելի ուշ կողմ արտահայտվեց քաղաքացիական իրավունքների ապահովման չափավոր մոտեցմանը։

1880 թվականի Հանրապետական ազգային կոնվենցիայում պատվիրակները ընտրեցին Գարֆիլդին, ով չէր պայքարում Սպիտակ տան համար։ 1880 թվականի նախագահական ընտրություններում Գարֆիլդը զուսպ նախընտրական քարոզարշավ իրականացնելով հաղթեց դեմոկրատ Ուինֆիլդ Սքոթ Հանկոկին։ Գարֆիլդի ձեռքբերումները, որպես նախագահ, ներառում էին նախագահական իշխանության վերածնունդը սենատորական քաղաքավարության դեմ, փոստային բաժանմունքում կոռուպցիայի մաքրումը և ԱՄՆ Գերագույն դատարանի դատավորի նշանակումը։ Գարֆիլդը պաշտպանում էր գյուղատնտեսական տեխնոլոգիաները, կրթված ընտրազանգվածը և աֆրոամերիկացիների քաղաքացիական իրավունքները։ Նա նաև առաջարկել է քաղաքացիական ծառայության զգալի բարեփոխումներ և այդ բարեփոխումները, ի վերջո, ընդունվել են Կոնգրեսի կողմից 1883 թվականին և օրենքում ստորագրվել է նրա իրավահաջորդ Չեսթեր Ա. Արթուրի կողմից՝ որպես Պենդլտոնի քաղաքացիական ծառայության բարեփոխումների մասին ակտ։

Ջեյմս Գարֆիլդի մահափորձը տեղի է ունեցել Կոլումբիա նահանգի Վաշինգտոն քաղաքում 1881 թվականի հուլիսի 2-ին առավոտյան ժամը 09։30-ին երկաթուղային *Baltimore and Potomac Railroad Station* կայարանում։ Նրա մեջքին «Բուլդոգ» ռևոլվերով կրակոցներ էր արձակել փաստաբան Շառլ Գիտոն։ ԱՄՆ չորս սպանված նախագահներից Գարֆիլդը ամենաերկար ժամանակամիջոցն ապրեց մահափորձից մինչև մահ։

## Ծանոթագրություններ

Կատեգորիա:Պետության սպանված ղեկավարներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի պետական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Անձինք մետաղադրամների վրա
Կատեգորիա:Հրաձգային զենքից մահացածներ
Կատեգորիա:Հայտնի սպանվածներ
Կատեգորիա:Աֆրոամերիկացիների իրավունքների շարժման ակտիվիստներ
Սատիենդրա Կապուր

**Սատիենդրա Կապուր** (իրական անունը՝ **Սատիեն Կապու**, , ), հնդիկ բնավորության դերասան, հիմնականում նկարահանվել է հինդիով ֆիլմերով։ Ամենահայտնի դերերից են՝ Զիտայի հորեղբայրը «Զիտան և Գիտան» ֆիլմում և թհակուրի ծառայողը «Վրեժ և օրենք» ֆիլմում։

## Կենսագրություն
Սատիենդրա Կապուրը ծնվել է 1931 թվականի հունվարի 14-ին։ Գործունեությունը սկսել է 1952 թվականին՝ որպես թատերական դերասան Բոմբեյում գտնվող Հնդկաստանի ժողովրդական թատրոնների ասոցիացիայում։ 1960 թվականից նկարահանվել է Բոլիվուդում։ Հիմնականում կատարել է երկրորդ պլանի դերեր՝ հայրեր, հորեղբայրներ, մորեղբայրներ, մոտ ազգականներ, ոստիկաններ, բժիշկներ և դավադիր չարագործներ։ Խաղացել է մի քանի ուշագրավ դեր Ամիթաբհ Բաչչանի մասնակցությամբ բլոկբաստերներում։ Իր գործունեության ընթացքում նկարահանվել է գրեթե 80 ֆիլմում։ Նա է խորհուրդ տվել իր գործընկերոջը` Ամջադ Խանին, վերցնել «Վրեժ և օրենք» ֆիլմում ավազակ Գաբբարա Սինգհի դերում։

thumb|Ինքնագիր
Սատիենդրա Կապուրը մահացել է 2007 թվականի հոկտեմբերի 27-ին Մումբայում՝ իրենից հետո թողնելով կնոջը և չորս դուստրերին։ Նրա թոռնուհին ամուսնացած է եղել ռեժիսոր Արավին Սվամիի հետ։

## Ընտրյալ ֆիլմագրություն

* 1961 - «Կաբուլեց» - *Մանոջ*
* 1963 - «Բանտարկյալ»
* 1968 - «Երազանք վաճառողը» - *Պիտեր դե Սոուզա*
* 1970 - «Խաղալիք» - *պրոֆեսսոր*
* 1970 - «Ընդհատված կապ»
* 1972 - «Զիտան և Գիտան» - *հորեղբայր Բադրինախ*
* 1973 - «Ձգձգված պատիժ» - *տեսուչ*
* 1975 - «Պատ» - *Անանդ Վերմա, հայր*
* 1975 - «Վրեժ և օրենք» - *Ռամլալ, Թհակուրի ծառա*
* 1978 - «Մաֆիայի պարագլուխ» - *տեսուչ Վերմա*
* 1981 - «Որբ »- *Կայլաշ Նատհ*
* 1982 - «Նվիրված ծառա» - *Գիրդար*
* 1983 - «Բեռնակիր» - *Ասլամ*
* 1988 - «Կինը» - *Ջագատ Դադա*
* 1990 - «Սիրտ» - *Գիրդհարիլալ*
* 1992 - «Որդի» - *Շյամլալ*
* 1997 - «Երկրի կանչը» - *Շուրկյեն*
* 1999 - «Ապստամբ հոգի» - *հորեղբայր Ռաջա*

## Ծանոթագրություններ

## Արտաքին հղումներ
* 
* [Սատիենդրա Կապուրը [КиноПоиск] կայքում]

Կատեգորիա:Հնդիկ դերասաններ
Կատեգորիա:Սրտամկանի ինֆարկտից մահացածներ
Մայրամուտ

thumb|Մայրամուտ հունիս ամսին Գուբկին քաղաքում
**Մայրամուտ**, հորիզոնում լուսատուի անհետացումը։ Արևի մայրամուտը լուսատուի վերին եզրի անհետացման պահն է հորիզոնում։ Մայրամուտ հասկացությունը կարող է վերաբերել նաև լուսատուի անհետացման ամբողջ ընթացքին։

Մթնոլորտի ազդեցության պատճառով մայրամուտն ավելի ուշ է նկատվում, քան այն կնկատվեր մթնոլորտի բացակայության դեպքում։

## Նկարագրություն
Մայրամուտը հաճախ ավելի պայծառ է, քան արևածագը, և ունի ավելի վառ կարմիր ու նարնջագույն երանգներ։ Օրվա ընթացքում արևը տաքացնում է Երկրի մակերևույթը, հարաբերական խոնավությունը նվազում է, քամու արագությունը մեծանում է, իսկ փոշին բարձրանում է օդ։ Այնուամենայնիվ, արևածագի և մայրամուտի միջև տարբերությունները որոշ դեպքերում կարող են կախված լինել դիտորդի աշխարհագրական դիրքից։

Մայրամուտի ժամանակը փոխվում է տարվա ընթացքում և կախված է դիտարկման կետի աշխարհագրական լայնությունից, աշխարհագրական երկայնությունից և ծովի մակարդակից ունեցած բարձրությունից։

Հյուսիսային կիսագնդում՝ հյուսիսային արևադարձից հյուսիս, գարնանային գիշերահավասարի օրվանից մինչև աշնանային գիշերահավասարի օրը (այսինքն՝ մարտից մինչև սեպտեմբեր) մայրամուտը դիտվում է հյուսիս-արևմտյան բարձրաչափում, իսկ տարվա մնացած հատվածում՝ հարավ-արևմտյան բարձրաչափում։

Հարավային կիսագնդում՝ հարավային արևադարձից հարավ, գարնանային գիշերահավասարի օրվանից մինչև աշնանային գիշերահավասարի օրը (այսինքն՝ սեպտեմբերից մինչև մարտ) մայրամուտը դիտվում է հարավ-արևմտյան բարձրաչափում, իսկ տարվա մնացած հատվածում՝ հյուսիս-արևմտյան բարձրաչափում։

Գիշերահավասարի օրը մայրամուտը տեղի է ունենում գրեթե հենց Արևմուտքում Երկրի բոլոր կետերից դիտողների համար՝ բացառությամբ բևեռների։

## Պատկերասրահ

## Տես նաև
* Օր
* Երեկո

## Ծանոթագրություններ

## Արտաքին հղումներ
* 
* Երկրաբանական ծառայություն աստղագիտական իրադարձությունների, արևածագի և մայրամուտի ժամանակի հաշվարկման համար
* Մայրամուտի տեսահոլովակ

Կատեգորիա:Աշխարհագրություն
Կատեգորիա:Աստղագիտական երևույթներ
Կատեգորիա:Աստղագիտություն
Կատեգորիա:Արեգակ
Կատեգորիա:Արեգակնային երևույթներ
Կատեգորիա:Բնական երևույթներ
Կատեգորիա:Բնության երևույթներ
Կատեգորիա:Գիշեր
Կատեգորիա:Երկիր
Կատեգորիա:Ժամանակ
Կատեգորիա:Լույս
Կատեգորիա:Կանոնավոր իրադարձություններ
Կատեգորիա:Մթնոլորտ
Կատեգորիա:Օդերևութաբանություն
Կատեգորիա:Օպտիկական երևույթներ
Կատեգորիա:Օր
Արջուն Կապուր

**Արջուն Կապուր** (, , ), հնդիկ դերասան և հեռուստահաղորդավար։

## Կենսագրություն
Արջունը ծնվել է 1985 թվականի հունիսի 26-ին Մումբայում՝ պրոդյուսեր Բոնի Կապուրի և Մոնա Շուրի Կապուրի ընտանիքում։ Սուրինդեր Կապուրի թոռն է։ Ունի քույր՝ Անշուլը։

Արջունը մինչև 12-րդ դասարանը սովորել է Մումբայի «Arya Vidya Mandir» դպրոցում, սակայն քննությունները լավ չհանձնելուց հետո որոշել է թողնել ուսումը։ Վաղ դեռահասության տարիներին նա տառապում էր ճարպակալությամբ և կշռում էր 140 կգ։ Ավելի ուշ նա ասել է, որ դրա պատճառով ինքը դարձել էր «անփույթ, կռվարար» և «անվստահ»։

Կինոարտադրությունում սկսել է աշխատել որպես ռեժիսորի օգնական «Կգա վաղը, թե՝ ոչ», այնուհետև «Ողջույն սեր» ֆիլմերում։ Որպես գործադիր պրոդյուսեր՝ աշխատել է «Անհաջողությունների հորձանուտում» և «Հատկապես վտանգավոր» ֆիլմերում, որոնց պրոդյուսերը հայրն էր։ 2012 թվականին Արջունը առաջնելույթել է Հաբիբ Ֆայսալի «Սիրո ապստամբներ» ֆիլմում, որտեղ գլխավոր դերը խաղացել է Պարինիտի Չոպրոյի հետ։ Ֆիլմը դարձել է սուպեր-հիթ։ Կապուրի հերոսը՝ Պարմա Չաուհանը, շովինիստ խաբեբա էր, որը գայթակղում էր թշնամի ընտանիքի դստերը։ Հաջորդ տարի Արջունը կրկնակի դեր է խաղացել «Հոր որդին» ֆիլմում, որը ձախողվել է վարձույթում։

2014 թվականի սկզբին թողարկվել է «Օրենքից դուրս» ֆիլմը, որտեղ նա նկարահանվել է Պրիանկա Չոպրայի և Ռանվիր Սինգհի հետ։ Վարձույթի ժամանակ Ֆիլմն ունեցել է առևտրային հաջողություն։ Այդ տարում թողարկվել է «Երկու նահանգ» ռոմանտիկ ֆիլմը, որտեղ նա խաղացել է Ալիյա Բհատի հետ։ Այս ֆիլմը ևս ունեցել է առևտրային հաջողություն։ Նրա վերջին աշխատանքն այդ տարի անգլերենով «Ֆեննիի որոնումները» ֆիլմն էր։ 2015 թվականին թողարկվել է «Փրկիչը Ագրայից» ֆիլմը, որտեղ նա մարմնավորել է վատաբարո Պինտուին։ Այդ ֆիլմը «Միակը» ֆիլմի ռեմեյքն էր, որի պրոդյուսերը նրա հայրն էր։ Ֆիլմը, սակայն, առևտրային հաջողություն չի ունեցել։

2016 թվականին Արջունը վարել է «Fear Factor: Khatron Ke Khiladi» հեռուստահաղորդման յոթերորդ եթերաշրջանը։ Այդ տարի թողարկվել է նրա «Նա և Նա» ֆիլմը, որն ունեցել է առևտրային հաջողություն։ 2017 թվականին թողարկվել է նրա մասնակցությամբ երկու ֆիլմ՝ «Ընկերուհի կիսով չափ», որտեղ նա խաղացել է Շրադհա Կապուրի հետ միասին, և «Մուբարական», որտեղ խաղացել է երկվորյակ եղբայրների դերը։

Ոչ պաշտոնական տվյալներով Արջունը հանդիպում է Մալայկա Արորի հետ։

## Ֆիլմագրություն

 	

## Ծանոթագրություններ

Կատեգորիա:21-րդ դարի դերասաններ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Լուդորվայ արգելանոց-թանգարան

**Լուդորվայ**, ազգաճարտարապետական արգելոց-թանգարան բաց երկնքի տակ, որը գտնվում է Ուդմուրտիաի Զավյալովսկի շրջանում։ Գտնվում է նույնանուն գետ ափին, 1 կմ արևմուտք Լյուդորվայ գյուղից, 17 կմ հեռու Իժևսկից։ 
 
## Պատմություն
Արգելոց թանգարանը ստեցծվել է 1980 թվականին ՈւԻԽՍՀ-ի խորհրդի նախագահի հրամանով։ 1990 թվականին Լուդորվայից 1 կմ արևմուտք, տարածք տրամադրվեց Իլինկա անբնակ գյուղի տարածքում։ 1996 թվականին տեղի ունեցավ «Իլինկա» թամգարանի բացումը, որը հանդիսանում էր  Կուզեբայ Գերդի անունը կրող ազգային թանգարանի մասնաճյուղը: 2004 թվականի հունվարին թանգարանը համարվեց անկախ հաստատություն և անվանփոխվեց «Լուդորվայ»: 
thumb|Գործող հողմաղաց թանգարանի տարածքում
Թանգարանը բաժանվում է 6 մասի. հյուսիսային, կենտրոնական և հարավային, ռուսական և թաթարական։ Կառույցների հիմնական սկզբունքը՝ նոր միկրոգյուղերի ստեղծումն է, որոնցում կներկայացվեն մշակության և հանրային կառույցներ։ Ցուցահանդեսը իր մեջ ներառում էր XIX - XX դարերի նմուշներ։ Ներկա պահին թանգարանում կա երեք հուշարձան ՝ Վոստրիկովսկի պարիսպը, Դրագոմիրովների ընտանիքի վրանային  հողմաղացը և Ատամանովյան պարիսպը, ընդհանուր 21 կառույց, ցուցահանդեսի ողջ մակերեսը կազմում է 691 մ²։ 2012 թվականի տվյալներով թանգարանի վրա կար գրացված 4418 պահեսատյին միավոր, որոնց մեջ կար յուրահատուկ ժամանակագրական հավաքածուներ (վահաններ, կենցաղային իրեր, մանկանան օրորցներ: Թանգարանում է գտնվում հինագույն ճարտարապետական նմուշներ (1912 թ.):

Թանգարանում աշխատում են բանահյուսական կոլեկտիվ, այցելուներին առաջարվում է էքսկուրսի, ծանոթյունուն ուդմուրտիական ազգային խաղերի հետ, սև գույնով ներկված բաղնիքը։ Տարվա ընթացքում թանգարանում անց են կացվում տարբեր միջոցառումներ, օրացույցային տոներ, որոնք ծանոթացնում են այցելուներին ավանդույթներին և ազգի առօրյաին:

## Պատկերասրահ
thumb|left|Կառույցի արտաքին տեսքը
thumb|center|Հողմաղաց
thumb|center|Հորիզոնական պտտվող լիսեռ
thumb|center
thumb|center

## Ծանոթագրություններ

Կատեգորիա:Թանգարաններ բաց երկնքի տակ
Կատեգորիա:Ռուսաստանի արգելոց-թանգարաններ
Կատեգորիա:1980 հիմնադրված թանգարաններ
Կատեգորիա:Ռուսաստանի ազգագրական թանգարաններ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Ուդմուրտիա
Կատեգորիա:1980 հիմնադրումներ Ռուսաստանում
Սիրո տաճար

**«Սիրո տաճար»** (,  հնդկական արտադրության  ընտանեկան դրամայի ժանրին պատկանող ֆիլմ, որը  նկարանահանվել է 1988 թվականին և  թողարկվել նույն թվականի ապրիլի 1-ին։ Ֆիլմը հինդիերեն է, և ռեժիսորը հանդիսանում է Կ. Բապայեյն։ Գլխավոր դերերում խաղացել են Միթհուն Չակրաբորտին, Մադխավին, Նիրուպա Ռոյը, Ռաջ Կիրանը, Շոմա Անանդը, Կադեր Խանը և Արունա Իրանին։ Ցուցադրվել է երգիչ Կիշոր Կումարի մահից մի քանի ամիս անց, որի  երգերը հնչում են ֆիլմում։

## Սյուժե
Երկու սիրահար  միացնում են  իրենց սրտերը, կառուցում տուն և անվանում այն «Սիրո տաճար», որտեղ  էլ ծնվում են նրանց  չորս երեխան` երեք որդին և դուստրը։ Միջնեկ եղբայր Վիդժայը երազում էր դառնալ հայտնի արտիստ, ինչպես Մայքլ Ջեքսոնը։ Բայց երազանքները չեն իրականանում։ Նրա մորը հեռացնում են ուսուցչուհու աշխատանքից և իր խնայողությունները հափշտակում է մի անազնիվ գործարար։ Մոր փրկության համար Վիդժայը համաձայնվում է վարձատրության դիմաց վերցնել մի հարուստի կատարած սպանության մեղքն իր վրա։

## Դերերում
*Միթհուն Չակրաբորտի-Վիդժայ
*Նիրուպա Ռոյ-մայր
*Մադխավի-Ռադխա
*Սաթիշ Կապուր-Սաթիշ
*Բհարաթ Բհուշան-Սաթիշի հայրը
*Սաչին-Սանջայ Կումար
*Ռաջ Կիրան-Աջայ
*Շոմա Անանդ-Սապնա Կումար
*Արունա Իրանի-Շանտի
*Կադեր Խան-բժիշկ
*Շրադխա Վերմա-Մինա Կումար

## Սաունդթրեք

## Ծանոթագրություններ

Կատեգորիա:1988 ֆիլմեր
Կատեգորիա:Հնդկական մելոդրամա ֆիլմեր
Կատեգորիա:Հնդկական ֆիլմեր
Կատեգորիա:Հինդի լեզվով ֆիլմեր
Յոհաննա Էլեոնորա Դելագարդի

**Յոհաննա Էլեոնորա Դելագարդի** (, ), շվեդ գրող, բանաստեղծուհի և շվեդական արքունիքի պատվավոր օրիորդ։

## Կենսագրություն
Յոհաննան Ֆրեդրիկ Պոնտուս Դելագարդիի և Բեատա Էլիզաբեթ ֆոն Կենիգսմարկի դուստրն է։ Նա գերազանց կրթություն է ստացել քրոջ՝ Էբբա Մարիա Դելագարդիի և զարմուհիների՝ Ամալիա Վիլհելմինա ֆոն Կենիգսմարկի և Մարիա Ավրորա ֆոն Կենիգսմարկի հետ։ Նրա քույրը՝ Էբբա Մարիան, հետագայում դարձավ հայտնի բանաստեղծուհի և երգչուհի Շվեդիայի թագավորի արքունիքում։ Յոհաննան դարձավ պատվո օրիորդ և քրոջ հետ միասին դանիական թագուհի Ուլրիկա Էլեանորա Դանիացու սիրելին էին։ Նա նաև թագուհի Գեդվիգ Էլեոնորա Գոլշտեյն-Գոտտորպսկայայի ընկերուհին էր։

Յոհաննան թագավորական արքունիքում մասնակցել է սիրողական թատրոնի բեմադրություններին, որը կազմակերպել է թագուհի Էլեոնորը։ 1683-1684 թվականների ձմռանը նա խաղացել է Ժան Ռասինի Իֆիգենիա ներկայացման մեջ` մարմնավորելով Իֆիգենիայի դերը։ Այս ներկայացումը պատմաբանները համարում են նշանակալի իրադարձություն, քանի որ  սա առաջին բեմադրությունն էր, որում խաղում էին միայն կանայք։ Դրանով  սկսվեց շվեդական հասարակության ծանոթությունը ֆրանսիական գրականության դասականներին։ Յոհաննան ֆրանսերենով գրել է *Portrait d’Ismène* պոեմը, որը նա նվիրել է Ուլրիկե Էլեոնորին, ինչպես նաև գերմաներեն սաղմոս, որը կոչվում է *Weich, Falsche Welt*: 1691 թվականին Յոհաննան ամուսնացել է իր զարմիկ կոմս Էրիկ Ստենբոկ Գուստավի հետ։ Նրանք ապրել են Անգլիայում մինչև 1697 թվականը, որտեղ հանրաճանաչ դեմքեր են եղել թագուհի Մարիայի արքունիքում։

## Ծանոթագրություններ

## Գրականություն
* Anteckningar om svenska qvinnor
* Svenskt biografiskt handlexikon
* P. Hanselli: ''Samlade vitterhetsarbeten af svenska författare från Stjernhjelm till Dalin'' (1867)

Կատեգորիա:Շվեդ բանաստեղծուհիներ
Կատեգորիա:17-րդ դարի գրողներ
Կատեգորիա:Շվեդ գրողներ
Կատեգորիա:Թատրոնի շվեդ դերասանուհիներ
Բակսան (գետ)

**Բակսան** (, ),  Հյուսիսային Կովկասի Կաբարդա-Բալկարական Հանրապետությունում գտնվող գետ, Մալկայի աջ վտակը (Թերեքի ավազան)։ Գետի ակունքի վերին հոսանքը երբեմն հանդիպում է Ազաու անվամբ։

## Նկարագրություն
Գետի երկարությունը 169 կմ է, ջրամբարի մակերեսը՝ 6800 կմ²։ Բակսանը սկիզբ է առնում Էլբրուսի շրջանի սառցադաշտերից։ Սնումը առավելապես սառցադաշտային է, ձնային և ընդերքային (ստորգետնյա)։ Գետի հորդացումը հուլիս-հունիս ամիսներին է։ Ունի բազմաթիվ վտակներ, որոնցից առավել խոշորը Չերեկ և Չեգեմ գետերն են, որոնք նրա մեջ են թափվում Մալկա գետի հետ միախառնման տեղից մի փոքր վերև։

Բակսան գետի և նրա վտակների վերին հոսանքում են տեղակայված Բակսանի, Ջան-Տուգանի, Էլբրուսի և այլ ալպինիստական ճամբարները, Էլբրուսի շրջանի ազգային զբոսայգին, Տերսկոլի աստղադիտարանը։

Բակսան գետի վրա են տեղակայված Տիրնիաուզ և Բակսան քաղաքները, իսկ Մալկուի մեջ  թափվելու հակառակ կողմում՝ Պրոխլադնի քաղաքը։

Գետի ստորին հոսանքի ջրերը օգտագործվում են ոռոգման նպատակով (Բակսանի ոռոգման մեխանիզմ)։ Գետի վրա կառուցվել է Բակսանի ՀԷԿ-ը։

Գետը չափազանց աղտոտված է։

## Ստուգաբանություն
Գետի անվան ծագումն ստուգաբանորեն ունի մի քանի տարբերակ։ Գետի կաբարդինական Բախսեն (*Бахъсэн*) անվանումը կարելի է թարգմանել «գոլորշի ցրող» կամ  «փրփրող»։  Լ. Վ. Վեգները կարծել է, որ տեղանվան հիմքում հնարավոր է ընկած է  բալկարերեն «հեղեղող» բառը։

## Տես նաև
*Բակսան (սառցադաշտ)

## Ծանոթագրություններ

## Արտաքին հղումներ
* Баксан (река на Сев. Кавказе)
* Баксан
* Фотография горы Джан-Туган

Կատեգորիա:Գետեր այբբենական կարգով
Կատեգորիա:Մալկայի վտակներ
Կատեգորիա:Կաբարդա-Բալկարիայի գետեր
Մեսրոպ Տեր-Մովսիսյան

**Մեսրոպ**  (ավազանի անունը՝ **Փարսադան**) **Վարդանի Տեր-Մովսիսյան** (), հայ բանասիրության մագիստրոս, հոգևոր գործիչ, եկեղեցական։

## Կենսագրություն
Մեսրոպ Վարդանի Տեր-Մովսիսյանը ծնվել է 1865 թվականին Շիկահող գյուղում։ Կրթություն է ստացել Շուշիի թեմական դպրոցում (1885), Թիֆլիսի Ներսիսյան դպրոցում (1890), Դորպատի համալսարանում։ Դորպատի համալսարանն ավարտելուց հետո մեկնել է Վիեննա և  որոշ ժամանակ թղթակցել տեղի Մխիթարյան հայրերի կողմից հրատարակվող «Հանդէս ամսօրեայ» պարբերականին։ 1892 թվականին մեկնել է Փարիզ և որոշ ժամանակ անց հրավիրվել էջմիածնի Գևորգյան ճեմարան՝ որպես հայագիտության դասախոս։ 1898 թվականի ապրիլի 24-ին ձեռնադրվել է աբեղա, իսկ հունիսի 21-ին նշանակվել է նորընտիր Խրիմյան Հայրիկ  կաթողիկոսին Երուսաղեմից էջմիածին ուղեկցող պատգամավորության անդամ։ Նույն թվականի մայիսին սատացել է վարդապետի աստիճան։ 1895 թվականին նշանակվել է  Երևանի թեմական դպրոցների տեսուչ, իսկ մեկ տարի անց՝ Շուշիի թեմական դպրոցների տեսուչ։ Վերապատրաստվել է Վիեննայում, Փարիզում, Երուսաղեմում, Լոնդոնում, Բեռլինում, Վենետիկում։ Մագիստրոսի գիտական աստիճանը ստացել է 1902 թվականին՝ Պետերբուրգում։ Նրա աշխատության  թեման  եղել է «Աստվածաշնչի հայերեն թարգմանության պատմությունը»։ Տեր-Մովսիսյանի ջանքերով Հայաստանում վերաբացվել են  հայկական դպրոցները վերադարձվել եկեղեցական կալվածքները։ 1908 թվականի սեպտեմբերին նշանակվել է էջմիածնի Սինոդի անդամ։  Մեկ տարի անց Կ. Պոլսից Ս. էջմիածին է ուղեկցել նորընտիր կաթողիկոս Մատթևոս Բ Իզմիրլյանին, և նույն թվականի հոկտեմբերին ստացել ծայրագույն վարդապետի աստիճան։ 1909 թվականին ձեռնադրվել է եպիսկոպոս։ Տեր-Մովսիսյանի ջանքերով 1908— 1911 թվականներին  կառուցվել է Ս. էջմիածնի մատենադարանի շենքը։

left|thumb|270px|Գորիսի այս տանը 1870-1882 թվականներին ապրել է Մեսրոպ Մագիստրոս արք․Տեր-Մովսիսյանը

1911— 1913 թվականներին եղել  է Էջմիածնի մատենադարանապետը։ 1913-1916 թվականների  եղել է Վրաստանի և Իմերեթիայի, իսկ 1917 թվականից Աստրախանի թեմական առաջնորդ։

Առաջին աշխարհամարտի տարիների գործուն մասնակցել է հայկական կամավորական ջոկատների կազմավորմանը, նյութական աջակցություն է ցույց տվել մարտիկներին, վիրավորներին ու փախստականներին,  տարբեր քաղաքներում հանգանակություն է արել  արևմտահայ գաղթականների ու որբերի համար։ 1922-1932 թվականներին գլխավորել է Պարսկա-Հնդկաստանի թեմը։

130-ից ավելի գիտական աշխատությունների հեղինակ է։

Տեր-Մովսիսյանը մահացել է 1939 թվականին Երևանում։ 1989 թվականին նրա աճյունը տեղափոխվել և ամփոփվել է էջմիածնի Ս. Գայանե վանքի միաբանական գերեզմանատանը։

## Ծանոթագրություններ

## Արտաքին հղումներ
*ՄԵՍՐՈՊ ՏԵՐ-ՄՈՎՍԻՍՅԱՆ 
*ՄԵՍՐՈՊ ՏԵՐ-ՄՈՎՍԻՍՅԱՆ 
*Սոթքի խաչաքանդակ կոթողը 
* Մայր Աթոռը լույս է ընծայել Գերաշնորհ Տ. Մեսրոպ արքեպիսկոպոս Տեր-Մովսիսյանի «Պատմություն Սուրբ Գրոց հայկական թարգմանության» աշխատությունը

Կատեգորիա:Դորպատի համալսարանի ուսանողներ
Կատեգորիա:Թիֆլիսի Ներսիսյան դպրոցի շրջանավարտներ
Կատեգորիա:Հայ առաքելական արքեպիսկոպոսներ
Օզդեմ Սանբերք

**Օզդեմ Սանբերք** (, ), թուրք նախկին դիվանագետ։

Սանբերքը 1987-1991 թվականներին եղել է Եվրոպական Միությունում, իսկ 1995-2000 թվականներին՝ Մեծ Բրիտանիայում Թուրքիայի դեսպան։ 2010 թվականին դարձել է Միջազգային ռազմավարական հետազոտությունների կազմակերպության տնօրեն։

## Կենսագրություն
Օզդեմ Սանբերքը ծնվել է 1938 թվականի օգոստոսի 1-ին։ Սովորել է Գալաթասարայի վարժարանում, իսկ բարձրագույն կրթությունն ստացել՝ Ստամբուլի համալսարանի իրավագիտության ֆակուլտետում։ Դիվանագիտական տարբեր պաշտոններում աշխատելով Մադրիդում, Ամմանում, Բոննում և Փարիզում Թուրքիայի դեսպանատներում, ինչպես նաև Տնտեսական համագործակցության և զարգացման կազմակերպությունում և ՅՈՒՆԵՍԿՕ-ում երկրի մշտական ներկայացուցչություններում՝ 1985-1987 թվականներին զբաղեցրել է Թուրքիայի այն ժամանակվա վարչապետ Տուրգուտ Օզալի արտաքին քաղաքականության գծով խորհրդականի պաշտոնը։

1987-1991 թվականներին եղել է Թուրքիայի մշտական ներկայացուցիչը Եվրոպական ընկերակցությունում։ 1991-1995 թվականներին զբաղեցրել է արտաքին գործերի փոխնախարարի պաշտոնը, իսկ 1995-2000 թվականներին՝ Լոնդոնում Թուրքիայի դեսպան։

2010 թվականին դարձել է Միջազգային ռազմավարական հետազոտությունների կազմակերպության տնօրեն։ 2010-2014 թվականներին եղել է Քադիր Հաս համալսարանի կառավարման խորհրդի անդամ։

## Անձնական կյանք
Ամուսնացած է Սումրու Սանբերքի հետ։ Ունի մեկ երեխա։

## Ծանոթագրություններ

Կատեգորիա:Թուրք դիվանագետներ
Կատեգորիա:Ստամբուլի համալսարանի իրավագիտության ֆակուլտետի շրջանավարտներ
Սեպ վան դեն Բերգ

**Սեպ վան դեն Բերգ** (, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի կազմում։ Խաղում է կենտրոնական պաշտպանի դիրքում։

## Ակումբային կարիերա
### ՊԵԿ Զվոլե
Վան դեն Բերգը ՊԵԿ Զվոլեի ակադեմիայի սան է։ Իր պրոֆեսիոնալ դեբյուտը նշեց 2018 թվականի մարտի 11-ին՝ փոխարինման մտնելով Գրոնինգենի դեմ խաղում։ Առաջին հանդիպումը թիմի մեկնարկային կազմում անցկացրեց մարտի 18-ին՝ Ֆեյենորդի դեմ խաղում։ ՊԵԿ Զվոլեի կազմում Վան դեն Բերգը անցկացրեց 22 հանդիպում։

### Լիվերպուլ
2019 թվականի հունիսի 27-ին Վան դեն Բերգը 1.3 միլիոն ֆունտ ստերլինգի դիմաց տեղափոխվեց Լիվերպուլ։ Իր դեբյուտը ակումբի կազմում նշեց սեպտեմբերի 25-ին՝ փոխարինելով Կի-Յանա Հուվերին Անգլիայի լիգայի գավաթի Միլթոն Քինս Դոնսի դեմ խաղում։

## Միջազգային կարիերա
Վան դեն Բերգը ներկայացրել է Նիդերլանդները մինչև 19 տարեկանների երիտասարդական հավաքականում։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 21-ի դրությամբ*

## Ծանոթագրություններ

## Արտաքին հղումներ
* Վան դեն Բերգի պաշտոնական Ինստագրամի էջը
* Վան դեն Բերգը transfermarkt-ում
* Վան դեն Բերգը soccerbase.com-ում
* Վան դեն Բերգը WhoScored.com կայքում
* Վան դեն Բերգը Լիվերպուլի պաշտոնական կայքում
* Վան դեն Բերգը Պրեմիեր Լիգայի պաշտոնական կայքում
* Վան դեն Բերգը ՈՒԵՖԱ-ի պաշտոնական կայքում

Կատեգորիա:Զվոլեի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Պետրոս Բերթումեան, Աղբիւր բացեալ (2)

**Պետրոս Բերթումեան, Աղբիւր բացեալ** (2), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2 թվի տակ։ Ձեռագիրը գրվել է 1767-1768 թվականներին՝ Ղունկիանոս Աշտարակեցի գրչի կողմից, ենթադրաբար՝ Էջմիածնում։ Գրված է թղթի վրա, որն ունի 20,7X15,2 չափս։ Ձեռագիրը կազմված է 132 թերթից։ Գրված է միասյուն, նոտրգրով։ Կազմը՝ դրոշմազարդ կաշեպատ տախտակ։ Հիշատակարան գրչի՝ 55ա, ստացողի՝ 91ա, հետագայի՝ 11ա (1811 թ․):

## Ծանոթագրություններ

2
Կառնուլ

**Կառնուլ**, **Կառնուլու** (, , ), քաղաք Հնդկաստանի հարավային հատվածում գտնվող Անդհրա-Պրադեշ նահանգում։ Կարնուլ շրջանի վարչական կենտրոն։ Կարնուլը նահանգի մայրաքաղաքից՝ Հայդարաբադից տեղակայված է 212 կմ դեպի հարավ։ Մեծությամբ նահանգի վեցերորդ քաղաքն է։ Հայտնի է որպես «Ռայալասիմայի դարպասներ»։ 1953 թվականի հոկտեմբերի 1-ից մինչև 1956 թվականի հոկտեմբերի 31-ը եղել է Անդհրա նահանգի մայրաքաղաքը։

## Ծագումնաբանություն
«Կառնուլ» անվանումը ծագում է «Կանդենավոլու» անվանումից։ Կանդենան տելուգուից թարգմանաբար նշանակում է քսուք։ Նաև քաղաքը հայտնի է որպես Սկանդա կամ Կումարասվանի (պատերազմի գլխավոր աստված)։

## Ֆիզիկա-աշխարհագրական բնութագիր
thumb|ձախից|Տեսարան Կարնուլից դեպի Տունգաբհադրա գետը
Միջին բարձրություն ծովի մակարդակից կազմում է 273 մետր։ Կարնուլը տեղակայված է Տունգաբհադրա գետի ափերին՝ Կրիշնա գետի աջ վտակի վրա։ Քաղաքի միջով նաև հոսում են Հանդրի և Նիվա գետերը։

Կլիման արևադարձային է՝ ամռանը 26&nbsp;°C-ից մինչև 45&nbsp;°C և ձմռանը՝ 12&nbsp;°C-ից մինչև 31&nbsp;°C ջերմատիճաններով։ Տեղումների միջին քանակը կազմում է 542 մմ։

## Բնակչություն
Հնդկաստանի 2011 թվականի մարդահամարի տվյալների համաձայն՝ Կարնուլի բնակչությունը կազմել է 484 327 մարդ, որոնցից 239 401՝ տղամարդիկ և 238 723՝ կանայք։ Գրագիտության մակարդակը կազմում է 77,37 %:

## Արտադրություն
Գերակշռում է ցեմենտի արտադրությունը։ Բնակիչների գործունեության առաջին ոլորտներից մեկն է դարձել բամբակի արտադրանքի և բամբակազտության արտադրությունը, գորգերի պատրաստումը։ Մեծանում է բուսական յուղերի քանակը, որն արտահանվում է։

## Ծանոթագրություններ

## Արտաքին հղումներ
* 
* Kurnool district Mandal Information

Կատեգորիա:Հնդկաստանի նախկին մայրաքաղաքներ
Կատեգորիա:Հնդկաստանի քաղաքներ
Թինա Սինատրա

**Թինա Սինատրա** (), ամերիկացի երգիչ, դերասան, ռեժիսոր և հուշագիր։

## Վաղ կյանք
Քրիստինա Սինատրան ծնվել է 1948 թվականի հունիսի 20-ին Կալիֆորնիայի Լոս Անջելես քաղաքում։ Նա ամերիկացի երգիչ Ֆրենկ Սինատրայի և նրա կնոջ՝ Նենսի Բարբատո Սինատրայի, ավագ դուստրն էր։ Քույրը՝ Նենսի Սինատրա, եղբայրը՝ Ֆրենկ Սինատրա Կրտսեր։ Ծնողները բաժանվել են երբ նա երեք տարեկան էր։

## Կարիերա
Սինատրան ընտանիքի բոլոր անդամների հետ  առաջին անգամ երևաց 1968 թվականին *Սինատրա ընտանիքը մաղթում է Ձեզ Սուրբ Ծնունդ* ալբոմի ձայնագրման ժամանակ։ Նա աջակցել է ալբոմի հինգ երգերի՝ այդ թվում նաև Santa Claus Is Coming to Town երգի ձայնագրման աշխատանքներին և քրոջ հետ դուետով հանդես է եկել O Bambino երգով։ Թինան նաև մեկ էպիզոդով նկարահանվել է Դին Մարտինի երեխաների հետ նրա իսկ  հեղինակային հեռուստաշոույում։

Սինատրան երբեք չի ցանկացել դառնալ երգիչ ինչպես իր հայրը, բայց 1969 թվականին Գերմանիայում  նկարահանվել է Ռոմեո և Ջուլիետ ֆիլմի նկարահանման աշխատանքներին, որտեղ նա  ապրեց մի քանի տարի։ Միացյալ Նահանգներ տեղափոխվելուց հետո նա վարպետաց դասեր էր ստանում Ջեֆ Քորեյի մոտ, որից հետո նկարահանվեց  Ադամ*-12, Դա գողացել են* ֆիլմերում *և  Մաքքլաուդ, Մանիքս հեռուստասերիալներում*։

Իր հուշերում նա գրում է, որ դերասան դառնալու համար իրեն մի քիչ պակասում էր ինքնավստահություն և փառասիրություն։ Սինատրան  մնաց  կինոարդյունաբերությունում՝ դառնալով  Առնոլդ Սթիֆելի թատերական գործակալը և մի որոշ ժամանակ ներկայացրեց Ռոբերտ Բլեյքին։

1977 թվականին նա ներկայացավ *Երևակայական կղզի* հեռուստասերիալում, որը պիլոտային դարձավ համանուն  սերիալների նկարահանման համար։ 1992 թվականին նա CBS ամերիկյան հեռուստառադիոցանցի հաղորդումների գործադիր տնօրենն էր։ 2004 թվականին վերականգնել է 1962 թվականի  Մանչուրայի թեկնածուն ֆիլմը, որտեղ նրա հայրը խաղում էր գլխավոր դերում։

Սինատրան հրատարակել է  *Հայրիկիս աղջիկը 2000 թվականին*  հեղինակային աշխատությունը։

## Անձնական կյանք
1974 թվականի հունվարի 26-ին Լաս Վեգասում Սինատրան ամուսնացավ երաժիշտ Ուես Ֆարելի հետ։ Նրանք բաժանվեցին 1976 թվականի սեպտեմբերի 3-ին՝ 2,5  տարվա ամուսնական կյանքից հետո։ 1981 թվականի հունվարի 30-ին Սինատրան ամուսնացավ  Ռիչարդ Քոհենի հետ։ Երկու տարի անց, 1983 թվականի  հունվարի 11-ին նրանք բաժանվեցին։

2015 թվականին նա ձեռնամուխ եղավ Բևեռլի Հիլզ համայնքի շների պարկի կառուցման աշխատանքներին։

## Ծանոթագրություններ

## Արտաքին հղումներ
* 



Կատեգորիա:Ամերիկացի կին ռեժիսորներ
Կատեգորիա:Կին հուշագիրներ
Կատեգորիա:Լոս Անջելեսի գրողներ
Կատեգորիա:Ամերիկացի կինոդերասաններ
Կատեգորիա:Ամերիկացի հուշագիր
Կատեգորիա:21-րդ դարի կինոռեժիսորներ
Կատեգորիա:1948 ծնունդներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի երգիչներ
Կատեգորիա:Ամերիկացի ռեժիսորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոպրոդյուսերներ
Սարի (հագուստ)

thumb|right|Սարիով կին
thumb|Սարիով կին
**Սարի**, հնդկական  կանացի ավանդական տարազ, որն իրենից ներկայացնում է  4,5-ից 9 մետր երկարությամբ, մինչև 1,2 մետր լայնությամբ կտոր,  որն առանձնահատուկ կերպով փաթաթվում է մարմնի շուրջ։ Սարին հագնում են շապիկի հետ, որը կոչվում է լեհենգա չոլի կամ *ռավիկա*, և ներքին կիսաշրջազգեստով (հարավում այն անվանում են *պավադա* , արևելքում՝ *շայա*)։ Սարին հագնելու ամենատարածված ոճը  *նիվին* է,  երբ կտորի մի ծայրը երկու անգամ փաթաթում են ազդրի շուրջ՝ ծածկելով ոտքերը, իսկ վերևի ծայրը ամուր գոտիով ամրացվում է ներքին կիսաշրջազգեստին, որից հետո հետ է գցվում մի ուսի վրայով։ Փողոցում կանայք սարիի ազատ անկյան հատվածը (*պալլու*)  շալի պես գցում են գլխին։
Հնդկաստանում  կնոջ նյութական և սոցիալական վիճակով է պայմանավորված եղել այն կտորը, որից  պատրաստել են սարին, սակայն այն կրելու եղանակը տվյալ տարածաշրջանի համար նույնն է եղել։

## Ծագում և պատմություն
Հնդկական լեգենդի համաձայն սարիի կտորը խորհրդանշում է տիեզերքի ստեղծումը։ «Սուտրան» (թելը) հանդիսանում է հիմքը, իսկ «սուտրադխարան» (դերձակը)՝ տիեզերքի արարիչը։  *Սարի* բառը ծագել է *սատտիկա* բառից։Սանսկրիտով « սատի» նշանակում է *կտորի շերտ*։

Հնդկական հագուստի պատմությունն արմատներով գնում է դեպի հնդկական քաղաքակրթություն, որն իր ծաղկմանն է հասել մ. թ.ա. 2800—1800 թվականներին՝ ժամանակակից Հնդկաստանի տարածքում (Հուջարաթ, Խարյանա և Ռաջաստան, Սինդ և Պենջաբ)։ Ամենահին հայտնի սարին Ինդուս հովտում գտնված քրմուհու արձանի վրա  է քանդակված եղել։

Որոշ տարազագետներ  ենթադրում են, որ տղամարդու դխոտին (ամենահին հնդկական հագուստը) նախորդել է սարիին։ Մինչև XIV դարը  *դխոտին*  հագել են ինչպես տղամարդիկ, այնպես էլ կանայք։
Գանդհարայի արձանը (1-ին—4-րդ դարեր մ.թ.),  պատկերում է աստվածուհու և պարուհու, որի հագուստը ծածկում է ոտքերը, դիմացից ունի ծալքեր։ Գոտկատեղից վերև մարմինը մերկ է։
Այնպիսի գրավոր աղբյուրներից, ինչպիսիք են «Ռամայանան»  և «Մախաբխարատան» հայտնի է, որ կանանց և տղամարդկանց համար ամենօրյա հագուստը կազմված է եղել *դխոտիից* կամ *լունգիից* , որը ծածկում էր ոտքերը և ծածկոցից, որը ծածկել է ուսերը, կամ գլուխը։ Միայն կտորի մի հատվածից բաղկացած սարին ավելի ուշ է հայտնվել։ Միայն  մ.թ. 4-րդ դարում ձևավորվել է *դխոտիի*  և *սարիի*  հագնելու այլ ոճ, հայտնվում են կանացի և տղամարդու հագուստի առանձնահատուկ տարրեր։ Սակայն սարին հիմնականում հազարամյակներով գրեթե անփոփոխ է մնացել։

Հաճախ վեճի առարկա է դառնում *չոլիի*  և ներքին կիսաշրջազգեստի պատմությունը։ Որոշ հետազոտողներ հայտնում են, որ դրանք մինչև Հնդկաստանի  բրիտանական գաղութ լինելը հայտնի չեն եղել։ Նախկինում կանայք հագել են միայն մեկ ծածկող կտորից հագուստ, իսկ կուրծքը բաց է եղել։ Այլ պատմաբաններ էլ վկայում են կուրծքը ծածկող բազմաթիվ ծածկոցների, թաշկինակների մասին։

Մինչև 20-րդ դարը Հարավային Հնդկաստանում կանայք հագել են միայն սարի, իսկ մարմնի վերևի հատվածը բաց է եղել։ Նույնիսկ այսօր գյուղական վայրերի որոշ կանայք *չոլի*  չեն հագնում։

## Ծանոթագրություններ

## Արտաքին հղումներ
* Видеоурок по надеванию сари

Կատեգորիա:Հագուստի ոճեր
Կատեգորիա:Հնդկական հագուստներ
Հարավամերիկյան ջրածիծառ

**Հարավամերիկյան ջրածիծառ** () որորների ընտանիքի (Laridae) թռչուն։

## Արեալ
Տեսակների արեալը Հարավային Ամերիկայի հարավային ափամերձ շրջաններն են։ Հարավամերիկյան ջրածիծառը հանդիպում է Խաղաղ օվկիանոսի հյուսիսից մինչև Պերու, Ատլանտյան օվկիանոսից մինչև Բրազիլիայի Էսպիրիտու -Սանտո նահանգը։ Հարավում այս տեսակն ապրում է Հրո Երկիր և Ֆոլկլենդյան կղզինեում։ Ափերից հեռու հազվադեպ է հանդիպում։ Հարավային մասում ավելի հաճախակի հանդիպում են անտարկտիկական ջրածիծառները։ Խաղաղ օվկիանոսի ափին այն բուծում է Պերուի հարավում և Չիլիում։ Ձմռանը լեռնաշղթայի հարավային ծայրամասի թռչունները բազմացման շրջանից հետո կարող են թռչել դեպի հյուսիս՝ հասնելով Էկվադոր, Ուրուգվայ և Հարավային Բրազիլիա։

Հարավամերիկյան ջրածիծառը ունի լայն տարածում, նրան տրված է «քիչ մտահոգող տեսակ» պաշտպանության կարգավիճակը։

## Բնութագիր
Թռչունների մարմնի երկարությունը հասնում է 41-43 սմ, թևերի երկարությունը՝ 90 սմ, իսկ պոչը՝ երկատված։ Կտուցը և թաթերը կարմիր են։ Տարեց թռչունի զանգվածը 170-200 գ է։ Հիմնական սնունդ՝ ձկներ, խեցգետնանմաններ, հազվադեպ միջատներ, անողնաշարավորներով։

Այս թռչունները բնադրում են մեծ գաղութներով (մինչև 10 հազար զույգ)։ Հարավամերիկյան ջրածիծառը դնում է 2-3 ձու, որոնցից ձագերը դուրս են գալիս 21-23 օրվա ընթացքում։ Բազմացման շրջանը կախված է բնակավայրի գտնվելու վայրից, Հրո Երկրում՝ հոկտեմբերից մինչև հունվար, Բրազիլիայում՝ ապրիլից-հունիս։

## Վարք
Հարավամերիկյան ջրածիծառները սնվում են ձկներով, խեցգետնանմաններով, հազվադեպ միջատներով, անողնաշարավորներով։ Այն բույն է կառուցում կղզիների, լողափերի և ժայռերի վրա, նրանց կարելի է տեսնել նաև ծովափի մեջ, գետաբերաններին և նավահանգիստներում։

1877 թվականին գրված պատմվածքում նկարագրված է հարավամերիկյան ջրածիծառի բուծման գաղութի մասին, որը հայտնաբերվել է Արգենտինայի Չուբուտ նահանգում գտնվող լողափում։ Թռչունների այս տեսակի ձվերը բավականին նմանություն ունեն մյուս տեսակների ձվերի հետ, սակայն նշվում է, որ դրանց կճեպները ավելի ամուր են։

## Պատկերասրահ

Պատկեր:Sterna hirundinacea Ushuaia 2.jpg
Պատկեր:Sterna hirundinacea South Atlantic 1.jpg
Պատկեր:Sterna hirundinacea Ushuaia 1.jpg
Պատկեր:South American Tern (Sterna hirundinacea) (15339572653).jpg
Պատկեր:Sterna hirundinacea Rio de la Plata 2.jpg
Պատկեր:South American Terns Sterna hirundinacea.jpg
Պատկեր:SternaHirundinacea.jpg
Պատկեր:Southamericanternalpha.jpg
Պատկեր:Triplets.JPG
Պատկեր:Gaviotin Sudamericano.jpg
Պատկեր:South American Tern feeding frenzy (6315629610).jpg
Պատկեր:Sea birds and Lighthouse.jpg
Պատկեր:South American Terns (5525356968).jpg
Պատկեր:South American Terns (5525355474).jpg


## Ծանոթագրություններ

Կատեգորիա:Թռչուններ
Կատեգորիա:Հարավային Ամերիկայի թռչուններ
Կատեգորիա:Որորներ
Կատեգորիա:Ջրածիծառներ
Ալեք

**«Ալեք»,** Հովհաննես Թումանյանի պոեմներից է։

## Պատմություն
«Ալեք» պոեմը առաջին անգամ տպագրվել է 1890 թվականին Մոսկվայում լույս տեսնող «Բանաստեղծություններ» ժողովածուի 1-ին հատորի 42-54 էջերում։ Այս հրատարակությունից հետո այն այլևս հայերեն չի արտատպվել՝ ոչ հեղինակի կենդանության օրոք, ոչ էլ մահից հետո։ Հեղինակը պոեմի միայն մի հատված ընդգրկել է 1893 թվականին տպագրված «Դաշնակներ» գրքույկի մեջ։ Պոեմում պատկերված են հեղինակի վաղ տարիների տպավորությունները՝ կապված հայրենի լեռնաշխարհի հետ։ Ազգային թշնամանքի, լեռնային գյուղերի բնակիչների վրա կատարվող ավազակային հարձակումների, առևանգումների թալանի դեպքերը եզակի չէին նրա հայրենի գավառի կյանքում։

«Ալեքի» կերպարների մեջ ժամանակակիցները տեսել են իրական նախատիպեր։ 1890 թվականի դեկտեմբերի 27-ին Տ. Վերանյանի Թումանյանին հասցեագրած նամակում պոեմի մեջ նկարագրված քահանայի կերպարը կապել է Թումանյանի հոր՝ Տեր-Թադևոսի բնավորության հետ։ Տ. Փիրումյանը նշել է, որ Ալեքի նախատիպը Դսեղ գյուղի բնակիչ մի երիտասարդ է, մի հայտնի ավազակ։

Ալեք պոեմը լավ ընդունելության է արժանացել ընթերցողների և քննադատների շրջանում։

## Ծանոթագրություններ

Կատեգորիա:Հովհաննես Թումանյանի պոեմներ
Կոջեդո

**Կոջեդո**, կղզի Ճապոնական ծովում, Կորեական թերակղզու ափերին, Պուսանին մոտ, պատկանում է Հարավային Կորեային։ Հարավային Կորեայում կղզիներից մեծությամբ երկրորդն է(383,44 км²): Բնակչությունը տեղակայված է Կոջե քաղաքում։

## Պատմություն
Կորեական պատերազմների ժամանակ կղզում տեղակայված է եղել համակենտրոնացման ճամբար «№ 76»-ը ռազմագերիների համար՝ հյուսիսկորեացի և չինական զինվորների։ 1952 թվականի մայիսի 7-ին Ամերիկյա զորքերի կողմից հայրենադարձությունը կասեցնելու փորձից հետո ռազմագերիները ապստամբեցին, գրավեցին և դատեցին ճամբարի ղեկավար Ֆ. Դոդդային։ Ըստ սովետական աղբյուրների՝ ապստամբությունը ճնշելու համար ամերիկյան զորքերը օգտագործել են տանկեր, և օգտագործել են քիմիական զենք։ 2010 թվականից Հարավային Կորեայի հետ կապված է 8.2 կմ-անոց թունելով՝  :

## Ծանոթագրություններ

Կատեգորիա:Կղզիներ այբբենական կարգով
Կատեգորիա:Հարավային Կորեայի կղզիներ
Մեհրի

**«Մեհրի»,**  Հովհաննես Թումանյանի պոեմներից է։ Գրել է 1890 թվականին։

## Պատմություն
Հովհաննես Թումանյանն այս պոեմը գրել է 1890 թվականին։ Առաջին անգամ հրատարակվել է 1890 թվականին Մոսկվայում հրատարակված «Բանաստեղծություններ» ժողովածուի առաջին հատորի 21-41 էջերում։ Հովհաննես Թումանյանի մահից հետո վերահրատարակվել է 1940-1959 թվականներին Երևանում հրատաակված  Հովհաննես Թումանյանի Երկերի ժողովածուի 6-րդ հատորի 24-35 էջերում։

«Մեհրին» Թումանյանի՝ արևմտության կյանքի և ճակատագրի նկատմամբ ցուցաբերած քաղաքացիական և ստեղծագործական հետաքրքրության դրսևորումներից մեկն է։

1891 թվականին Տիգրան Փիրումյանը բանաստեղծի խոսքերից գրի է առել պոեմի ստեղծման պատմության որոշ տվյալներ։ Ըստ այդ վկայության պոեմի 4-րդ գլխի «Սիրելի Մեհրի, մնացիր բարով…» տողով սկսվող հատվածը Թումանյանը ստեղծել է երզում և թղթին  հանձնել պոեմի ստեղծումից մեկ տարի առաջ, այնուհետև անգիտագցաբար ու տառ առ տառ վերարտադրել «Մեհրիի» մեջ։

## Ծանոթագրություններ

Կատեգորիա:Հովհաննես Թումանյանի պոեմներ
Ղարագյոզ (ներկայացում)

**Ղարագյոզ** (թուրք․՝ ղարա - սև, գյոզ - աչք), ստվերների տիկնիկային թատրոնի ավանդական ներկայացում։

## Անվանում

Ղարագյոզ է անվանվել գլխավոր հերոսի անունով։

## Ծագում

Ըստ գիտական վերջին ուսումնասիրությունների՝ «Ղարագյոզը» հնագույն երևույթ է և ունի առաջավորասիական ծագում։ Էապես կապված է ոգին ստվերի ձևով պատկերացնելու, մեռնող և հառնող աստվածության պաշտամունքի հետ։

Հայկական միջավայրում Ղազագյոզը տարածում է գտել հատկապես 19-րդ դարից։

## Ծանոթագրություններ

Կատեգորիա:Բեմադրություններ
Կատեգորիա:Հայկական թատրոնի պատմություն
Սիբոլգա

**Սիբոլգա** (), նավահանգստային քաղաք, Ինդոնեզիա, տեղակայված է Հյուսիսային Սումատրա գավառում։ Քաղաքի տարածքը հանդես է գալիս որպես անկախ վարչական միավոր՝ ինքնավարության շենք։

## Աշխարհագրական դիրքը
Քաղաքը գտնվում է գավառի հարավային մասում, Սումատրա կղզու հյուսիսում, Հնդկական օվկիանոսի ափին։ Բացարձակ բարձրությունը ծովի մակարդակից 90մ։

Սիբոլգան գտնվում է գավառի մայրաքաղաք Մեդանից մոտ 200 կմ հարավ։
thumb|left|Մուտքի դարպաս1920
thumb|right|1890-1920
## Վարչական բաժանում
Սիբոլգայի ինքնավարության շենքը բաժանված է չորս շրջանների, որոնք իրենց հերթին բաժանվում են 16 գյուղական բնակավայրերի։ Территория муниципалитета

## Բնակչություն
2010 թվականի մարդահամարի հաշվով բնակչությունը կազմում է 84 481 մարդ։

Քաղաքի բնակչության դինամիկան ըստ տարիների՝

Ազգային կազմի մեջ գերակշռում են բատակները և մինանգկաբաուներ։
thumb|right|Ավերածություններ կրակից հետո (1890-1920)
thumb|right|Ավերածություններ կրակից հետո (1890-1920)
## Հայտնի բնիկները

* Ֆերդինանտ Լումբան Տոբինգ՝ ինդոնեզիացի պետական գործիչ։ Ինդոնեզիայի ազգային հերոս։

## Ծանոթագրություններ

Կատեգորիա:Ինդոնեզիայի քաղաքներ
Կատեգորիա:Ինդոնեզիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Նավահանգստային քաղաքներ
Ստեփանավանի շրջանի հոգևոր կենտրոնների ցանկ

Ստորև ներկայացվում է Ստեփանավանի շրջանի վանական համալիրների, եկեղեցիների և մատուռների ցանկը

## Տես նաև
* Թումանյանի շրջանի հոգևոր կենտրոնների ցանկ
* Տաշիրի շրջանի հոգևոր կենտրոնների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Անտարկտիկական ջրածիծառ

**Անտարկտիկական ջրածիծառ** () որորների ընտանիքի (Laridae) թռչուն։

## Արեալ
Արեալ. Անտարկտիկայի Հարավային օվկիանոսի և Մերձարկտիկայի տարածքներում։ Հանդիպում են հյուսիսում Կերգուելեն, Նոր Զելանդիա, Հրո Երկիր, Ֆոլկլենդյան և Տրիստան դա Կունյա կղզիներում, հազվադեպ մինչև հարավ Բրազիլիա և Ավստրալիա։ Հարավային Ամերիկայում այս թռչունների ապրելու վայրը համընկնում է հարավամերիկյան ջրածիծառի, բևեռային ջրածիծառի  բնակավայրերի հետ, որն ամեն տարի արտագաղթում է Արկտիկայից դեպի Անտարկտիկա։

Այս տեսակը ունի լայն տարածում, նրան տրված «քիչ մտահոգող տեսակ» պահպանման կարգավիճակը։ Այս տեսակի թռչունների ընդհանուր թիվը գնահատվում է 140 հազար։

## Տեսակի բնութագիր
Անտարկտիկական ջրածիծառ. փոքրիկ թռչուն, մարմնի երկարությունը 31-38 սմ։ Կտուցը մուգ կարմիր կամ սև է, տարեց թռչունների փետուրը սպիտակ է, մոխրագույն`մոխրագույն, միայն գլուխը սև։

Բնադրում է նոյեմբերի կեսերից մինչև դեկտեմբերի սկիզբը։ Ձագերը ձվից դուրս են գալիս դեկտեմբերից մինչև փետրվար։ Հիմնական թշնամին, մասնավորապես ձվերի և ձագերի, ծովահենաորորներն են։

## Ենթատեսակներ
Առանձնացվում են Անտարկտիկական ջրածիծառի 7 ենթատեսակ՝

**S. v. tristanensis* (Murphy, 1938) – Տրիստան դա Կունյա կղզում և Գոֆ կղզում
**S. v. sanctipauli* (Gould, 1865) – Սեյնթ Փոլ և Ամստերդամ կղզիներում
**S. v. georgiae* (Reichenow, 1904) 
**S. v. gaini* (Murphy, 1938) 
**S. v. vittata* (Gmelin, 1789) 
**S. v. bethunei* (Buller, 1896)

## Պատկերասրահ

Պատկեր:Sterna vittata - Antarctica V.jpg
Պատկեր:Sterna vittata - Antarctica II.jpg
Պատկեր:Sterna vittata - Antarctica V (cropped).jpg
Պատկեր:Sterna vittata - Antarctica IV.jpg
Պատկեր:Sterna vittata (AM LB8003).jpg
Պատկեր:Sterna vittata -St Andrews Bay, South Georgia, British Overseas Territories, UK -flying-8.jpg
Պատկեր:Sterna vittata -St Andrews Bay, South Georgia, British Overseas Territories, UK -flying-8 (1).jpg
Պատկեր:Due to a fast crossing of the Drake passage, we have a bonus landing at Turret Point on the S shore of King George Island.Antarctic Tern (Sterna vittata). (25903698141).jpg
Պատկեր:Gaviotín antártico.jpg
Պատկեր:Antarctic tern kinggeorgeisland.jpg
Պատկեր:Antarctic Tern.jpg
Պատկեր:KelpGull)(js)03.jpg
Պատկեր:Antarctic, arctic terns (js) 63.jpg
Պատկեր:Antarctic Tern at St. Andrews Bay, South Georgia (5817253702).jpg
Պատկեր:Sterna vittata (AM LB8529).jpg


## Ծանոթագրություններ

Կատեգորիա:Անտարկտիկայի թռչուններ
Կատեգորիա:Թռչուններ
Կատեգորիա:Հարավային Ամերիկայի թռչուններ
Կատեգորիա:Որորներ
Կատեգորիա:Ջրածիծառներ
Կատեգորիա:Օվկիանոսային թռչուններ
Արթուր Ժապին

**Արթուր Ժապին**, ինչպես նաև Արթուր Յապին (, ), հոլանդացի գրող։

## Կենսագրություն
Դետեկտիվ վեպերի հեղինակ գրող Բերտ Ժապինի որդին (նա ինքնասպանություն գործեց, երբ նրա որդին 12 տարեկան էր)։ Ավարտել է Ամստերդամի թատերական ակադեմիան, կարճ ժամանակ ելույթ ունենալով որպես օպերային երգիչ։ Նա սկսեց գրել դրամա և արձակ։ Առաջին վեպը՝ «Quasi Boachi ի երկու սրտերը» (1996, պատմական վեպ Աշանտի իշխանների մասին թագավոր Վիլեմ II-ի արքունիքում) բեսթսելլեր էր։ Հաջողությունը ուղեկցեց գրողի նաև այլ գրքերին։ Այսօր նա ամենահայտնի հոլանդացի հեղինակներից մեկն է։ Նա նկարահանվել է մի քանի ֆիլմերում, այդ թվում՝Jos Stelling Illusionist (1984) ֆիլմում։

Ապրում է Ուտրեխտում՝ իր գործընկեր, ամերիկացի գրող Բենջամին Մոսերի հետ (ծնված 1976 թվական)։

## Ստեղծագործություններ

* 1991 թվական։ *Heijermans!* (Դրամա)
* 1996 թվական։ *Magonische verhalen* (Նովել)
* 1997 թվական։ Սև սպիտակ սրտով/ *De zwarte met het witte hart* (վեպը, դարձավ բրիտանացի կոմպոզիտոր Ջոնաթան Դեյվ Քուասի և Քվամեի օպերայի հիմքը, 2007 թվական)
* 1998 թվական։ *De vierde wand* (ճանապարհորդական գրառումներ)
*2001 թվական։ *Magonia* (Էկրանավորվել է)
* 2002 թվական։ Առյուծի երազը/ *De droom van de leeuw* (վեպ, գլխավոր հերոսների նախատիպերը -հոլանդացի դերասանուհի Ֆեդերիկա Ֆելինիի և գրող Ռոզիտա Ստենբեկ, ռուսերեն թարգմանություն, 2011)
* 2002 թվական։ *De vrouwen van Lemnos* (բալետային լիբրետո)
* 2003 թվական։ *Een schitterend gebrek* (պատմական վեպ Կազանովայի մասին, Լիբրիսի մրցանակ)
* 2004 թվական։ *Dooi & Zeep* (երկու պատմություն)
* 2006 թվական։ *De klank van sneeuw* (երկու պատմություն)
* 2006 թվական։ *De grote wereld*
* 2007 թվական։ *De overgave* (պատմական վեպ Սինթիա Էն Պարկերի մասին)
* 2010 թվական։ Վենենսլավ/*Vaslav* (Վենենսլավ Նիժինսկու մասին վեպ)
* 2012 թվական։ *Maar buiten is het feest*
*2013 թվական։ *De man van je leven*
*2015 թվական։ *De gevleugelde*
*2017 թվական։ *Kolja* (Նիկոլա Քոնրադիի մասին վեպ, Nikolaj Konradi http://en.tchaikovsky-research.net/pages/Nikolay_Konradi)

## Ճանաչում
Ժապինի մի շարք աշխատանքներ էկրանավորվել են։ Նա ազգային շատ մրցանակների դափնեկիր է։

## Ծանոթագրություններ

## Արտաքին հղումներ
* Պաշտոնական կայք
* Страница в Дигитальной библиотеке нидерландской литературы

Կատեգորիա:Անձինք այբբենական կարգով
Կատեգորիա:Հիմալայների գրողներ
Կատեգորիա:Նիդերլանդների դրամատուրգներ
Կատեգորիա:1956 ծնունդներ
Կատեգորիա:Հաառլեմացիներ
Կատեգորիա:Պատմավեպերի հեղինակներ
Կատեգորիա:XXI դարի գրողներ
Կատեգորիա:Հոլանդացի գրողներ
Կատեգորիա:Հոլանդացի սցենարիստներ
Բողոքի ակցիաներ Կատալոնիայում (2019)

**[[Կատալոնիա]]յում (2019) բողոքի ակցիաներ** են սկսվել մի շարք կատալոնացի քաղաքական առաջնորդների դատավճիռների հրապարակումից հետո, որոնք պաշտպանել են Իսպանիայից տարածաշրջանի անջատման գաղափարը։ Հոկտեմբերի 16-18-ին ցուցարարները անցկացրել են այսպես կոչված **«Ազատության երթեր»**՝ զանգվածային ակցիաներ՝ ի պաշտպանություն անկախության շարժման և դատապարտված քաղաքական գործիչների։

## Նախապատմություն
2017 թվականի հոկտեմբերին Կատալոնիայում հանրաքվե Է անցկացվել, որտեղ մեծամասնությունը քվեարկել Է Իսպանիայի կազմից դուրս գալու օգտին։ Մեկ ամիս անց Կատալոնիայի խորհրդարանը անկախության մասին բանաձև է ընդունել, սակայն հանրաքվեի արդյունքները Իսպանիայի պաշտոնական իշխանությունները չեն ճանաչել։ 2019 թվականին Կատալոնիայի անջատման օգտին հանդես եկող որոշ քաղաքական գործիչների դեմ ռեպրեսիաներ են սկսվել։ Կատալոնիայի ինը առաջնորդների Գերագույն դատարանը խռովության մեղադրանքով դատավճիռ է կայացրել, մի քանի ամբաստանյալներ տուգանվել են։ Ամենամեծ ազատազրկման ժամկետը ստացել է գեներալիտետի նախկին փոխնախագահ Օրիոլ Ժունկերասը. նրան դատապարտել են 13 տարվա ազատազրկման ապստամբության հրահրման համար։ Կատալոնիայի գեներալիտետի նախկին ղեկավար Կառլես Պուչդեմոնը, որը 2018 թվականից ապրում է Բելգիայում, դատավճիռները բարբարոսություն է անվանել։

## Իրադարձությունների ընթացք
Հոկտեմբերի 14-ին Գերագույն դատարանի կողմից դատավճիռների կայացումից հետո անկարգություններ են սկսվել, որոնք ուղեկցվել են ճանապարհների և երկաթուղիների փակմամբ։ Ցուցարարները փորձել են խոչընդոտել Բարսելոնայի Էլ Պրատտա օդանավակայանի աշխատանքը։ Ոստիկանները ստիպված են եղել ուժ կիրառել՝ օգտագործելով մահակներ, արցունքաբեր գազ, ջրցան մեքենաներ և ռետինե փամփուշտներ։ Ըստ տվյալների՝ միայն Բարսելոնայում բողոքի ակցիային մասնակցել է շուրջ 40 հազար մարդ։

Հոկտեմբերի 16-ի դրությամբ եղել են 125 տուժածներ և 51 ձերբակալվածներ։

Ինքնավարության կառավարության ղեկավար Կիմ Տորեն «Միասին հանուն Կատալոնիայի» կուսակցությունից, որը գլխավորում Է Պուչդեմոնը, սկզբում պաշտպանել է ցուցարարներին։ Նա կողմ է արտահայտվել հանրաքվեի կազմակերպիչներին դատապարտած համաներմանը։ Բացի այդ, Տորեն հիշեցրել է իր կուսակցության վաղեմի գաղափարի մասին, ըստ որի՝ անկախության մասին նոր հանրաքվե կանցկացվի 2020 թվականին։ Սակայն արդեն հոկտեմբերի 16-ին հեռուստաուղերձում նա դատապարտել է ցուցարարների և ոստիկանության բախումները։

Հոկտեմբերի 18-ին Կատալոնիայում համընդհանուր գործադուլ է տեղի ունեցել, որը կազմակերպել են ուսանողական և աշխատանքային արհմիությունները։ Իրավապահ մարմինների տվյալներով՝ Բարսելոնայի ինքնավարության մայրաքաղաքի փողոցներում հավաքվել է ավելի քան կես միլիոն քաղաքացի։ Դրանից հետո Իսպանիայի ՆԳՆ-ն հայտարարություն է տարածել, որում նշվում է, որ գործադուլի օրը 101 ոստիկան և 89 ցուցարար է տուժել, 83 մարդ ձերբակալվել է։

## Տես նաև
* Կատալոնիայի Հանրապետություն (2017)

## Ծանոթագրություններ

Կատեգորիա:2019 բողոքի ցույցեր
Կատեգորիա:Կատալոնիայի քաղաքականություն
Ամի դյու Շամբերտեն

**Ամի դյու Շամբերտեն** () կամ **Լ’Ամի դյու Շամբերտեն** (), կովի կաթից պատրաստված, կիսաչոր ֆրանսիական պանիր։

Էպուաս փափուկ պանրի նման պանիր։

## Պատնություն
Ամի դյու Շամբերտենը պատրաստել է 1950 թվականին  ֆրանսիացի պանրեգործ  Ռայմոն Գոգը, որն ապրում էր  Ժեվրե-Շամբերտեն խաղողի այգիների մոտ։ Պանրի անունը ընտրված է պանրագործի կողմից։

## Արտադրություն
Պանրի պատրաստման համար օգտագործվում է Բրյուն, ֆրանսիական Սիմենթալ և Մոնբելյարդ երեք ցեղատեսակի կովերի կաթ։ Պանրի գործարանում կաթը հավաքում են ավելի քան 13 արտադրողներից։ Ստացվող պանրի համը հիմնականում պայմանավորված է դաշտերի (որտեղ արածում են կովերը) բուսականությամբ։ Ամի դյու Շամբերտենը արտադրվում է գարունից աշուն ընկած ժամանակահատվածում։ Պանիրը 1-2 ամիս պահվում է խոնավ ամբարներում։ Հասունացման ընթացքում պանրի կեղևը պարբերաբար լվացվում է «Մարկ դե Բուրգոն» () բրենդիով, ինչը նրան տալիս է դեղին գույն և բնորոշ համ։

## Նկարագրություն
Պանրի գլուխներն ունեն 8,5—9 սանտիմետր տրամագծով, 4—4,5 սանտիմետր բարձրությամբ և 250 գրամ քաշով սկավառակի տեսք։ Պանրի գլուխները խոնավ են, կնճռոտ և ունեն կարմրադեղին գույն։ Պանիրն օժտված է բրենդիին բնորոշ սուր բույրով և նուրբ կաթնային համով։

Gevrey Chambertin կարմիր կամ Puligny-Montrachet սպիտակ գինիների հետ օգտագործվում է որպես ուտեստ։

## Ծանոթագրություններ

## Գրականություն
* 

Կատեգորիա:Կովի կաթից պանիրներ
Կատեգորիա:Պանիրներ այբբենական կարգով
Կատեգորիա:Ֆրանսիական պանիրներ
Now United

**Now United**, միջազգային փոփ խումբ, որը ստեղծված  "American Idol"-ի հիմնադիր և "Spice Girls" խմբի մենեջեր Սայմն Ֆուլերի կողմից։ Խումբը կազմված է 14 տարբեր երկրների երիտասարդ և տաղանդավոր  արտիստներից։ Խումբը կառավարում է XIX Entertainment-ը։ Պաշտոնական դեբյուտը տեղի է ունեցել 2018 թվականին։

## Պատմությունը
***2017: Նախնական դեբյուտ***

2016 թվականի կեսերին  American Idol-ի հիմնադիր և  Spice Girls-ի մենեջեր Սայմն Ֆուլերը սկսեց խմբի համար երգիչների որոնումները, որոնք կլինեին տարբեր երկրներից։ Ընտրվեցին 14 մասնակիցներ տարբեր ազգություններից։ Մասնակիցների ընտրությունը անցնում էր թվային հարթակների միջոցով, ինչպիսիք են Instagram-ը, Facebook-ը, YouTube-ը, ինչպես նաև հետևողների։

2017 թվականի նոյեմբերի 11-ից մինչև 22-ը ընկերության պաշտոնական էջը սկսեց տեսանյութեր հեռարձակել տարբեր երկրներ ներկայացնող իր խմբի անդամների(անուններով և դրոշներով) մասնակցությամբ։ Առաջին երկու անդամները հայտարարվեցին նոյեմբերի 11-ին. Ջոալին  Լաուկաման Ֆինլանդիայից և Սոֆյա Պլոտնիկովան Ռուսաստանից։ Ամեն մի նոր մասնակցի անուն հրապարակում էին հաջորդ օրերին, նոյեմբերի 12-ին Դիարա Սիլան` Սենեգալից, նոյեմբերի 13-ին Նոա Ուռեան` ԱՄՆ -ից, մյուս մասնակիցների հետ տեսանյութում, RedOne "Boom Boom" երգի տակ պարելիս, իսկ հետո նոյեմբերի 14 -ին Էնի Գաբրիելին՝ Բրազիլիայից։ Չորս նոր մասնակիցներ հայտարարվեցին նոյեմբերի 15 -ին. Հեյուն Ջիոնգը՝ Հարավային Կորեայից, Հինա Յոշիահարան՝ Ճապոնիայից, Ջոշ Բյուքեմփը՝ Կանադայից և Լամար Մորիսը՝ Միացյալ թագավորությունից։ Բեյլի Մեյը՝ Ֆիլիպիններից և Շիվանի Փլիվալը՝ Հնդկաստանից հայտարարավեցին նոյեմբերի 16 -ին, իսկ հետո Քրիստիան Վոնգը՝ (չինարեն։ 王南) Չինաստանից։ Նոյեմբերի 21 -ին, որպես խմբի նոր մասնակից հայտարարվեց Սաբինա Հիդալգոն՝ Մեքսիկայից, իսկ ամենավերջում  նոյեմբերի 22 -ին հայտարարաված մասնակիցը Սինա Դեյներտն էր՝ Գերմանիայից։

2017 թվականի դեկտեմբերի 5 -ին Now United-ը թողարկեց «Summer in the City» առաջին երգը, իր տեսահոլովակով։

2017-2019 թվականներին թողարկել է 9 երգ։ 2019 թվականի հուլիսի 24 -ին իրենց պաշտոնական Youtube ալիքում պետք է թողարկվի "Summer" նոր երգը։

## Կազմը

## Սկավառակագրություն
### Երգեր

## Ծանոթագրություններ

## Արտաքին հղումներ
* Официальный сайт
*Статья о группе в российском журнале

Կատեգորիա:2017 հիմնադրված երաժշտական խմբեր
Կատեգորիա:Ամերիկյան փոփ խմբեր
Կատեգորիա:Երաժշտական խմբեր այբբենական կարգով